**Regulament Campanie Ambasadorii Reciclarii 2023**

Prezentul regulament (denumit in cele ce urmeaza “Regulamentul”) informeaza studentii si profesorii despre modul in care se va desfasura aceasta campanie, despre modul in care poate fi redusa poluarea si economisi resursele prin colectarea corecta a dozelor de aluminiu goale, despre predarea acestor deseuri intr-un mod corect si prietenos mediului, realizarea activitatilor cuprinse in aceasta campanie de catre studenti si profesori conducand spre schimbarea atitudinii acestora cu privire la colectarea separata a deseurilor si reciclarea acestora in special, in ansamblu fiind vizata protejarea mediului.

**SECTIUNEA 1. ORGANIZATORUL CONCURSULUI SI REGULAMENTUL OFICIAL PRIVIND DESFASURAREA ACESTUIA**

Concursul **Ambasadorii Reciclarii** (denumit in continuare “Campania”) este organizat si desfasurat de catre:

**ASOCIATIA NON PROFIT ALUCRO,** cu sediul in Bucuresti, Sos. Berceni Nr. 106R, sector 4, cod 041919, avand codul de identificare fiscala 27035248 si numar de inregistrare in Registrul Special al Asociatiilor si Fundatiilor nr. 28/19.05.2010, cont IBAN RO11RZBR 0000 0600 1269 8368 deschis la Raiffeisen Bank – Agentia Obregia, reprezentata legal de dna Lidia Golescu in calitate de Presedinte.

* 1. Campania se desfasoara pe intregul teritoriu al Romaniei, in orasele unde exista centre universitare, de stat sau private si interes din partea studentilor.
  2. Proiectul Ambasadorii se adreseaza studentilor si se va derula in centrele universitare din Romania in perioada decembrie 2022 – aprilie 2023, si are in vedere educarea tinerilor si constientizarea importantei reciclarii dozelor din aluminiu prin implementarea unor campanii de promovarea a reciclarii dozelor din aluminiu de catre studenti in facultatile din care fac parte.
  3. Participantii in Campanie trebuie sa respecte termenii si conditiile Regulamentului privind desfasurarea Campaniei. Regulamentul va fi adus la cunostinta oricarei persoane interesate prin publicarea acestuia pe [www.everycancounts.ro](http://www.everycancounts.ro). Participarea in campanie implica cunoasterea si acceptarea integrala, expresa si neechivoca de catre participanti a prezentului Regulament. Prin participarea la aceasta campanie, unitatile de invatamant /facultatile sunt de acord cu mentionarea lor in cadrul materialelor realizate de Organizator.
  4. Organizatorul isi rezerva dreptul de a modifica/completa si/sau schimba Regulamentul, precum si dreptul de a suspenda si/sau inceta desfasurarea Campaniei, cu conditia instiintarii prealabile a participantilor, a persoanelor si/sau institutiilor de invatamant publice ori private implicate in desfasurarea Campaniei, cu privire la orice modificare a vreuneia din prevederile acestuia, cel putin pe site-ul organizatorului. Instiintarea va fi facuta publica pe site-ul [www.everycancounts.ro](http://www.everycancounts.ro) si va intra in vigoare imediat dupa publicare. Participantiilor le revine obligatia de a verifica saptamanal site-ul sus mentionat pentu a fi la curent cu eventualele modificari.

**SECTIUNEA 2. NATURA CAMPANIEI SI SCOPUL ACESTEIA.**

2.1. Campania presupune inscrierea de catre studenti a unui plan privind modul in care sa fie implementat programul de colectare a dozelor din aluminiu in facultatea la care studentul este inscris si implementarea acestuia, daca propunerea este aleasa castigatoare. Inscrierea se face prin completarea formularului de inscriere si presupune oferirea de informatii cu privire la: conceptul campaniei (conferinta, workshop, campanie video pe canalele facultatii etc) perioada de implementare, modalitatile de promovare a programului in facultate.

2.2. Obiectivele acestei Campanii sunt:

* constientizarea importantei reciclarii corecte a dozelor din aluminiu;
* insusirea unor deprinderi in spiritul protectiei mediului, in randul studentilor, al profesorilor si in cadrul comunitatii din care acestia fac parte;
* dezvoltarea spiritului antreprenorial al studentilor prin gasirea de solutii pentru rezolvarea unei probleme comunitare asa cum este colectarea selectiva pe plan local, idee care poate fi transformata intr-un business
* implementarea si dezvoltarea unui program activ de comunicare si desfasurare de activitati ecologice in facultati.

**SECTIUNEA 3. ARIA DE DESFASURARE A CAMPANIEI SI DREPTUL DE PARTICIPARE:**

3.1. Campania va fi organizata si se va desfasura pe teritoriul Romaniei.

**SECTIUNEA 4. PERIOADA CAMPANIEI.**

4.1. Concursul se va desfasura in perioada **decembrie 2022 - aprilie 2023**.

4.2. Etapele proiectului vor fi urmatoarele:

* **15 decembrie 2022 – 10 februarie 2023**: incheierea parteneriatelor cu facultatile si comunicarea campaniei in mediul universitar
* **11 februarie – 28 februarie 2023, ora 00.00:** inscrierea studentilor prin trimiterea formularului de inscriere cu propunerea campaniei
* **1 martie – 8 martie 2023**: Evalurea propunerilor trimise de studenti;
* **9 martie 2023**: Anuntarea celor 3 castigatori;
* **10 martie – 30 aprilie 2023**: Implementarea de catre studenti a planurilor castigatoare;

**SECTIUNEA 5. MECANISMUL DE DESFASURARE si ETAPELE CONCURSULUI**

5.1. Candidati eligibili: studenti la o facultate din Romania, indiferent de specializare.

5.3. Candidati neeligibili: studenti aflati in ani terminali.

5.3.Inscrierea se face prin completarea formularului de inscriere si trimiterea acestuia, impreuna cu o copie scanata a carnetului de student, prin e-mail la adresa [office@alucro.ro](mailto:office@alucro.ro), cu subiectul „Inscriere Ambasadorii Reciclarii”.

**SECTIUNEA 6. CATEGORII DE PREMII**

6.1. Numarul de premii puse in joc este de 3(trei) trotinete electrice. Valoarea totala a premiilor este de 4799 lei(tva inclus).Premiile nu pot fi inlocuite cu alte produse, bani sau servicii.

**SECTIUNEA 6.A. CONDITII DE PREMIERE**

6.A.1.Rezultatele concursului nu pot fi contestate.

**SECTIUNEA 7. INCETAREA / INTRERUPEREA CONCURSULUI**

7.1. Concursul poate inceta inainte de data de 30 aprilie 2023 in cazul producerii unui eveniment ce constituie forta majora ori in cazul intervenirii oricarei situatii ce poate periclita desfasurarea Concursului, inclusiv in cazul aparitiei oricarei imposibilitatii a Organizatorului (independent de vointa lui) de a asigura continuarea in cele mai bune conditii a Concursului.   
7.2 Concursul mai poate inceta inainte de 30 aprilie 2023 ori poate fi suspendat oricand in baza deciziei Organizatorului cu conditia ca acesta sa anunte in prealabil o astfel de situatie.

**SECTIUNEA 8. LITIGII**

8.1 Eventualele litigii aparute intre Organizator si participantii la Concurs se vor rezolva pe cale amiabila sau, in cazul in care aceasta nu va fi posibila, litigiile vor fi solutionate de instantele judecatoresti romane competente de la sediul Organizatorului.  
8.2 Legea aplicabila oricarei activitati intreprinse in legatura cu organizarea si desfasurarea Concursului este legea romana.

**SECTIUNEA 10. REGULAMENTUL.**

10.1 Regulamentul este intocmit si va fi adus la cunostinta tuturor celor interesati, in mod gratuit, in cadrul oricareia dintre institutiile de invatamant unde se desfasoara Campania. De asemenea, prezentul Regulament este disponibil gratuit oricarei persoane interesate prin accesarea site-ului [www.everycancounts.ro](http://www.everycancounts.ro) si pe conturile de social media ale organizatorului.

10.2. Prezentul Regulament contine in total 4 pagini. Anexa 1 face parte integranta din regulament.

**SECTIUNEA 11. PROTECTIA DATELOR PERSONALE**

11.1 Organizatorul acţionează în calitate de operator conform GDPR în ceea ce priveşte prelucrarea datelor cu caracter personal ale participanților care se înscriu în Campanie. Prelucrarea datelor cu caracter personal colectate şi utilizate în contextul organizării şi desfăşurării Campaniei vor fi guvernate de regulile descrise în acest Regulament. Organizatorul se obligă să respecte prevederile privind protecţia datelor cu caracter personal, respectiv ale Legii nr. 190/2018 privind protecția persoanelor cu privire la prelucrarea datelor cu caracter personal și libera circulație a acestor date şi ale Regulamentului (UE) 2016/679 al Parlamentului European şi al Consiliului din data de 27 aprilie 2016 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi de abrogare a Directivei 95/46/CE („GDPR").

11.2 Datele cu caracter personal sunt prelucrate în următoarele scopuri (temeiul juridic specific al prelucrării a fost adăugat între paranteze atunci când se detaliază scopul prelucrării datelor cu caracter personal: consimțământ în conformitate cu art. 6 ( I ) (a) din GDPR, obligația legală a operatorului în conformitate cu art. 6 (1) (c) din GDPR şi interese legitime în conformitate cu art. 6 (1 ) (f) din GDPR):

a) organizarea şi desfășurarea Campaniei şi acordarea premiilor câştigătorilor, utilizarea datelor cu caracter personal ale câştigătorilor în scopuri promoționale şi publicitare în legătură cu selecția şi anunțarea câştigătorilor, transmiterea de comunicări, invitații de a participa la concursuri, chestionare sau sondaje şi alte comunicări similare (consimțământul persoanelor vizate);

b) punerea în aplicare a prevederilor Regulamentului pentru apărarea în instanță şi/sau alte proceduri judiciare sau administrative, inclusiv investigarea eventualelor încălcări, realizarea diverselor raportări, analize şi studii statistice (interesul legitim al Organizatorului);

c) activități de arhivare, dacă sunt cerute de legislaţie (obligaţia legată a Organizatorului).

În cazul în care consimțământul persoanelor vizate constituie temeiul juridic pentru prelucrarea datelor cu caracter personal, persoanele vizate au dreptul de a-şi retrage acest consimțământ în orice moment, iar in cazul retragerii consimtamantului, Organizatorul va înceta respectiva prelucrare fără a afecta însă alte operațiuni de prelucrare ale datelor cu caracter personal care se fac în baza altor temeiuri juridice.

Participanții care refuză să comunice sau îşi retrag consimțământul pentru prelucrarea datelor cu caracter personal necesare pentru participarea în Campanie nu vor fi eligibili să participe şi să primească premiile oferite.

11.3 Păstrarea datelor cu caracter personal cât este necesar pentru îndeplinirea scopurilor pentru care au fost colectate, cu respectarea procedurilor interne privind retenţia datelor, inclusiv a regulilor de arhivare aplicabile.

Spre exemplu, datele cu caracter personal colectate pentru scopul Campaniei vor fi stocate pe toata durata acesteia și până la revocarea consimțământului cu mențiunea că datele câştigătorilor pentru care există diverse obligații de raportare şi plată a taxelor şi impozitelor, vor fi păstrate pentru întreaga perioadă de arhivare conform regulilor financiar contabile.

11.4 Menționăm că beneficiați de dreptul de acces, intervenție, rectificare și portare cu privire la datele pe care ni le furnizați, având posibilitatea să limitați prelucrarea realizată de noi și chiar să solicitați ștergerea datelor. Vă rugăm să ne aduceți la cunoștință solicitările dumneavoastră. De asemenea, aveți posibilitatea să vă adresați ANSPDCP.

Presedinte

Lidia Golescu

**Anexa 1 la Regulamentul Ambasadorii Reciclarii 2023**

**FORMULAR DE INSCRIERE**

**I. IDENTIFICARE APLICANT**

**Nume si prenume**

**An de studiu**

**Facultate**

**Universitate**

**Oras**

**Adresa e-mai**l

**Telefon**

**II. MOTIVATIA INSCRIERII IN COMPETITIA AMBASADORII RECICLARII**

**III. PROPUNERE PLAN/CAMPANIE IMPLEMENTARE PROGRAM AMBASADORII RECICLARII**

**Rezumat campanie** *(Va rugam sa oferiti un scurt rezumat referitor la implementarea programului in facultate si la rezultatele pe care le asteptati).*

**Obiective** *(Va rugam sa mentionati patru obiective pe care le urmariti in implementarea campaniei.)*

**Public tinta** *(Va rugam sa mentionati care este publicul caruia se va adresa campania.)*

**Activitati** *(Va rugam sa descrieti activitatile pe care le veti desfasura in vederea implementarii proiectului)*

**Promovare** *(Va rugam sa mentionati modalitatile de promovare pe care le veti folosi pentru a face cunoscuta existenta programului in facultate).*

**Canale de comunicare** *(Va rugam sa mentionati canalele de comunicare pe care le veti folosi pentru a face cunoscuta campania).*

*in facultate.)*

**Perioada implementare** *(Va rugam sa mentionati care este perioada de implementare a campaniei,15 martie - 30 aprilie si sa justificati alegerea).*

**Logistica** *(Va rugam sa mentionati care sunt materialele de care aveti nevoie pentru implementarea campaniei – ex. cutii de colectare, afise, mesaje pentru social media etc.)*

Prin completarea acestui formular declar ca am citit regulamentul concursului si sunt de acord cu prevederile acestuia.

In cazul in care proiectul meu va fi castigator, ma oblig sa implementez campania asa cum a fost descrisa in aplicatie.

Semnatura aplicant